শিৱসাগৰ জিলা জয়সাগৰ আৰক্ষী চকীৰ অন্তৰ্গত ৰূদ্ৰসাগৰ গাঁৱৰ ঐতিহাসিক পুৰণি পুখুৰীৰ সৰ্মীপত এ টি ৰোডত আজি সন্ধ্যা সংঘটিত হোৱা এক পথ দুৰ্ঘটনাত এজন লোক নিহত হয়। নিহত লোকজন গৌৰীসাগৰৰ সমীপৰৰ নামদাঙৰ নন্দেশ্বৰ দাস( ৫৩) বুলি জানিব পৰা গৈছে।
ঘটনাৰ বিৱৰণী মতে এ এছ ০৪ জে ২৭১৩ নম্বৰৰ মটৰচাইকেলখনৰে নিহত নন্দেশ্বৰ দাস নামৰ ব্যক্তিজনে পত্নীৰ সৈতে শিৱসাগৰ নগৰৰ দিশৰপৰা ঘৰলৈ বুলি আহি আছিল। ঠিক সেই সময়তে বিপৰীত দিশৰ পৰা তীব্ৰ বেগত আহি থকা এখন মটৰচাইকেলে দাসৰ মটৰ চাইকেলখনত খুন্দা মাৰি দিয়াত দাস দম্পতী মটৰচাইকেলসহ পথৰ ওপৰতে বাগৰি পৰি গুৰুতৰভাৱে আহত হয়।
আনহাতে ঘটনা সংঘটিত কৰি বিপৰীত দিশৰ পৰা অহা মটৰচাইকেলসহ চালকজন পলায়ন কৰে। পিছত ঘটনাস্থলীত উপস্থিত হোৱা স্থানীয় ৰাইজে জয়সাগৰ আৰক্ষীক খবৰ দিয়াত আৰক্ষীয়ে উদ্ধাৰ কৰি আহত দম্পতীহালক ততাতৈয়াকৈ শিৱসাগৰ অসামৰিক চিকিৎসালয়লৈ নিয়ে।
কিন্তু দুৰ্ভাগ্যজনকভাৱে চিকিৎসালয়তে নন্দেশ্বৰ দাস নামৰ ব্যক্তিজনে মৃত্যুক সাবটি লয়। নিহত নন্দেশ্বৰ দাস পেছাত এজন শিক্ষক আছিল।
মৃত্যুৰ সময়ত তেওঁ পত্নীসহ এজন পুত্ৰ আৰু চাৰিগৰাকীকৈ কন্যা ইহসংসাৰত এৰি থৈ যায়।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
